राजस्थान माध्यमिक शिक्षा बोर्ड
सीबीएसई : 10वीं और 12वीं की परीक्षाएं भी गुरुवार से
10वीं प्रवेशिका और 8वीं की परीक्षाएं कल से
अजमेर | माध्यमिकशिक्षा बोर्ड की 10वीं प्रवेशिका और 8वीं की परीक्षाएं गुरुवार से शुरू होंगी। इन परीक्षाओं में करीब 22 लाख विद्यार्थी प्रविष्ट होंगे। प्रदेश के 5398 परीक्षा केंद्रों पर इस परीक्षा का आयोजन होगा। परीक्षा का समय सुबह 8.30 से 11.45 बजे तक रहेगा। विद्यार्थियों को एक घंटा पूर्व परीक्षा केंद्र पर पहुंचने के निर्देश दिए गए हैं। बोर्ड अध्यक्ष प्रो. बी.एल. चौधरी ने बताया कि 10वीं परीक्षा के लिए कुल 10 लाख 99 हजार 119, प्रवेशिका परीक्षा के लिए 7 हजार 769 और व्यावसायिक परीक्षा के लिए 12995 परीक्षार्थी पंजीकृत किए गए हैं।
शेष| पेज 6
बोर्डने 48 उत्तर पुस्तिका संग्रहण केंद्र एवं 12 उप केंद्र स्थापित किए हैं। बोर्ड के सभी उत्तर पुस्तिका संग्रहण-वितरण केंद्रों और उप केंद्रों को सीसीटीवी कैमरों की जद में रखा गया है। इनका सीधा नियंत्रण बोर्ड कार्यालय में स्थापित किया गया है। इस नियंत्रण कक्ष में बोर्ड के वरिष्ठ अधिकारी इन परीक्षा केंद्रों की परीक्षा व्यवस्था पर प्रत्यक्ष निगरानी करेंगे।
8वीं की भी परीक्षा कल से | इधर, राजस्थान माध्यमिक शिक्षा बोर्ड द्वारा कक्षा 8वीं की परीक्षाएं भी गुरुवार से ही शुरू होंगी। परीक्षा का समय दोपहर 2 से शाम 4.30 बजे तक रहेगा। आठवीं बोर्ड के लिए 11 लाख 92 हजार 514 और संस्कृत परीक्षा के लिए 18756 परीक्षार्थी पंजीकृत हैं। यह परीक्षाएं 21 मार्च को पूरी होंगी।
अजमेर | सीबीएसईकी 10वीं और 12वीं की परीक्षाएं गुरुवार 9 मार्च से शुरू होंगी। एक महीने से अधिक समय तक ये परीक्षाएं चलेंगी। 10वीं की परीक्षाएं 10 अप्रैल और 12वीं की परीक्षा 29 अप्रैल को पूरी होंगी। इन परीक्षाओं में देशभर के 27 लाख विद्यार्थी शामिल होंगे। सीबीएसई की ओर से जारी विद्यार्थियों के आंकड़ों के अनुसार 10वीं और 12वीं में इस बार कुल 27 लाख 65 हजार 993 विद्यार्थी बैठेंगे।
शेष| पेज 6
इनमें10वीं की परीक्षा के लिए 16 लाख 67 हजार 573 विद्यार्थी हैं और 12वीं की परीक्षा के लिए 10 लाख 98 हजार 420 विद्यार्थी शामिल हैं।
10वींकी परीक्षा 10 अप्रैल तक : 10वींकक्षा की परीक्षा का समय सुबह 10.30 से 1.30 बजे तक रहेगा। यह परीक्षा 9 मार्च से शुरू होंगी और 10 अप्रैल तक चलेंगी। मार्च में 9, 10, 15, 16, 18, 20, 22, 23, 25, 27, और 30 मार्च को परीक्षा होगी। अप्रैल में 3, 5, 8 और 10 अप्रैल को परीक्षा होगी। शेष दिनों में अवकाश अंतराल रहेंगे।
शेष| पेज 6
12वींकी परीक्षाएं 29 अप्रैल तक
इधर, 12वीं की परीक्षाएं भी 9 मार्च से शुरू हो रही हैं और अंतिम परीक्षा 29 अप्रैल को होगी। परीक्षा का समय सुबह 10.30 से दोपहर 1.30 बजे तक ही रहेगा। 12वीं की परीक्षाएं मार्च में 9, 10, 15, 16, 18, 20, 21, 23, 24, 25, 27, 29, 30 और 31 मार्च को होंगी। अप्रैल में 1, 3, 5, 6, 10, 12, 17, 18, 19, 20, 22, 24, 25, 26, 27, 28 और 29 अप्रैल को परीक्षाएं होंगी। शेष दिनों में अंतराल अवकाश रहेंगे।
awa_Deva awa_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva hin_Deva hne_Deva awa_Deva hin_Deva